ຜູ້​ນຳ ຮົງ​ກົງ ປະ​ຕິ​ເສດ ການ​ເຈ​ລະ​ຈາ ລາ​ອອກ ​ຈາກ​ຕຳ​ແໜ່ງ ກັບ ປັກ​ກິ່ງ
ພວກ​ຜູ້​ນຳ​ການ​ປະ​ທ້ວງ​ໄດ້​ແປ​ຄວາມ​ໝາຍ​ຈາກ​ຄຳ​ເວົ້າ​ດັ່ງ​ກ່າວ​ວ່າ ບັນ​ດາ​ເຈົ້າ​ໜ້າ​ທີ່​ໃນ ປັກກິ່ງ ຈະບໍ່ອະນຸຍາດໃຫ້ທ່ານນາງລາອອກຈາກຕຳແໜ່ງ. 
ຜູ້ບໍລິຫານໃຫຍ່ທີ່ກຳລັງດີ້ນຮົນຕໍ່ສູ້ຢູ່ຂອງ ຮົງກົງ ໄດ້ປະຕິເສດວ່າ ລາວໄດ້ປຶກສາຫາລື ກ່ຽວກັບ ການລາອອກຈາກຕຳແໜ່ງກັບ ບັນດາເຈົ້າໜ້າທີ່ ຈີນ ທ່າມກາງການປະທ້ວງ ສະໜັບສະໜູນປະຊາທິປະໄຕທີ່ກຳລັງໃຫຍ່ຂຶ້ນ, ເຖິງແມ່ນວ່າຈະໄດ້ມີການໄດ້ຍິນໃນ ສຽງອັດທີ່ຖືກຮົ່ວໄຫຼອອກມາ ທີ່ເວົ້າວ່າທ່ານນາງຈະລົງຈາກຕຳແໜ່ງ ຖ້າລາວມີທາງ ເລືອກກໍຕາມ ໃນສຽງອັດດັ່ງກ່າວ, ເຊິ່ງໄດ້ມາໂດຍອົງການຂ່າວ ຣອຍເຕີ ນັ້ນ, ທ່ານນາງ ແລມ ໄດ້ ກ່າວຕໍ່ກຸ່ມຂອງບັນດາຜູ້ນຳທຸລະກິດເມື່ອອາທິດແລ້ວນີ້ວ່າ ທ່ານນາງໄດ້ເປັນສາເຫດ “ຂອງຄວາມຫາຍະນະຄັ້ງໃຫຍ່” ເມື່ອລາວໄດ້ນຳສະເໜີຮ່າງກົດໝາຍສົ່ງຜູ້ຮ້າຍຂ້າມ ແດນທີ່ເປັນບັນຫານັ້ນ ທີ່ໄດ້ກໍ່ໃຫ້ເກີດການປະທ້ວງ ໃນສຽງອັດດັ່ງກ່າວ, ເຊິ່ງສາມາດ ຟັງໄດ້ທາງອອນໄລນ໌, ທ່ານນາງໄດ້ກ່າວຕໍ່ກຸ່ມນັ້ນວ່າ, ຖ້າຂ້າພະເຈົ້າມີທາງເລືອກ, ສິ່ງ ທຳອິດຈະແມ່ນລາອອກ, ການຂໍອະໄພທີ່ເລິກເຊິ່ງແມ່ນການລົງຈາກຕຳແໜ່ງ ” ພວກຜູ້ນຳການປະທ້ວງໄດ້ແປຄວາມໝາຍຈາກຄຳເວົ້າດັ່ງກ່າວວ່າ ບັນດາເຈົ້າໜ້າທີ່ໃນ ປັກກິ່ງ ຈະບໍ່ອະນຸຍາດໃຫ້ທ່ານນາງລາອອກຈາກຕຳແໜ່ງ ແຕ່ທ່ານນາງ ແລມ ໄດ້ກ່າວ ຕໍ່ບັນດານັກຂ່າວໃນວັນອັງຄານວານນີ້ວ່າ ລາວຍັງບໍ່ໄດ້ຄິດ “ທີ່ຈະປຶກສາຫາລື ກ່ຽວກັບ ການລາອອກກັບບັນດາຜູ້ນຳ ຈີນ” ດ້ວຍຊ້ຳ ເມື່ອຖືກຖາມໂດຍສະເພາະເຈາະຈົງ ວ່າ ປັກກິ່ງ ໄດ້ຫ້າມລາວຈາກການລາອອກຈາກຕຳແໜ່ງຫຼືບໍ່ນັ້ນ, ທ່ານນາງ ແລມ ໄດ້ກ່າວ ວ່າ “ລາວບໍ່ເຄີຍສະເໜີການລາອອກຈາກຕຳແໜ່ງໃຫ້ລັດຖະບານປະຊາຊົນສູນກາງ ນັ້ນ ” ແນວໃດກໍຕາມ, ຜູ້ອາໄສຢູ່ໃນ ຮົງກົງ ຫຼາຍຄົນໄດ້ກ່າວວ່າ ສຽງອັດດັ່ງກ່າວໄດ້ຢືນຢັນ ສິ່ງທີ່ບັນດານັກວິທະຍາສາດການເມືອງ ແລະ ຜູ້ປະທ້ວງໄດ້ເຊື່ອມາດົນນານວ່າ ເຖິງ ແມ່ນ ຮົງກົງ ຈະມີລັດຖະທຳມະນູນຕ່າງຫາກກໍຕາມ, ປັກກິ່ງ ເປັນຜູ້ທີ່ດຳເນີນການຂອງ ເມືອງດັ່ງກ່າວ ທ່ານ ໝ່າ ຢົກ, ຮອງສາສະດາຈານ ກ່ຽວກັບ ລັດຖະບານ ຢູ່ມະຫາວິທະຍາໄລ ຈີນ ແຫ່ງ ຮົງກົງ ໄດ້ກ່າວວ່າ “ມັນໄດ້ຢືນຢັນຮູບພາບທີ່ວ່າລາວເປັນຫຸ່ນເຊີດ, ຂ້າພະເຈົ້າບໍ່ຄິດວ່າ ລາວຈະໄດ້ຮັບຄວາມເຫັນອົກເຫັນໃຈຫຼາຍກວ່ານີ້ອີກ ” ທ່ານ ວິລລີ ແລມ, ນັກປາທັກກາຖາ ກ່ຽວກັບ ການເມືອງ ຈີນ, ໄດ້ແນະນຳວ່າ ປັກກິ່ງ ຢາກໃຫ້ທ່ານນາງ ແລມ ຢູ່ໃນຕຳແໜ່ງຄືເກົ່າ ສະນັ້ນຜູ້ປະທ້ວງຫົວຮຸນແຮງຈະມີຄວາມ ອຶດອັດຫຼາຍຂຶ້ນ ແລະ ໃຊ້ກຳລັງທີ່ຮຸນແຮງຂຶ້ນ ເມື່ອປະເຊີນໜ້າກັບຕຳຫຼວດ ທ່ານໄດ້ ກ່າວວ່າ ນັ້ນຈະປ່ຽນຄວາມຄິດສາທາລະນະຕ້ານກັບຜູ້ປະທ້ວງ ແລະ ກໍ່ໃຫ້ເກີດການ ຈັບກຸມເພີ່ມຂຶ້ນ